
PARLAMENTUL ROMÂNIEI
	SENATUL
	CAMERA DEPUTAŢILOR

	Comisia  pentru  cultură, artă şi mijloace de informare în masă
	Comisia  pentru  cultură, arte, mijloace de informare în masă


        Nr.  XXXI/85/25.09.2009                         Nr. 30/541/25.09.2008     
A V I Z  C O M U N

asupra Proiectului de lege pentru aprobarea Ordonanţei de urgenţă a Guvernului nr. 37/2008  privind reglementarea unor măsuri financiare din domeniul bugetar
Comisia pentru cultură, artă, şi mijloace de informare în masă a Senatului şi Comisia pentru cultură, arte, mijloace de informare în masă a Camerei Deputaţilor au fost sesizate spre dezbatere, în vederea întocmirea avizului comun, cu Proiectul de lege pentru aprobarea Ordonanţei de urgenţă a Guvernului nr. 37/2008 privind reglementarea unor măsuri financiare din domeniul bugetar (L401/24.06.2008, respectiv, PLx.460/23.06.2008). Cu acest proiect de lege au fost sesizate în fond Comisiile pentru buget, finanţe şi bănci ale celor două Camere ale Parlamentului. 
Potrivit prevederilor art. 73 din Constituţia României, proiectul de lege face parte din categoria legilor ordinare. 

Proiectul de lege a fost dezbătut în şedinţa comună a celor două Comisii din 23 septembrie 2008. 

La dezbaterea proiectului de lege a participat, în calitate de invitat, dl. Demeter Andras Isvan  – secretar de stat,  din partea Ministerul Culturii şi Cultelor. 
Avizul Comisiilor a fost adoptat cu unanimitatea voturilor parlamentarilor prezenţi în sală în momentul votării.
În urma dezbaterilor, Comisiile reunite au avizat favorabil  Proiectul de lege pentru aprobarea Ordonanţei de urgenţă a Guvernului nr. 37/2008 privind reglementarea unor măsuri financiare din domeniul bugetar, cu amendamentul prevăzut în Anexa la prezentul aviz comun.

	Comisia pentru cultură, artă şi mijloace de informare în masă a Senatului
	Comisia pentru cultură, arte, mijloace de informare în masă 
a Camerei Deputaţilor


 A M E N D A M E N T E   A D M I S E
la Proiectul de lege pentru aprobarea Ordonanţei de urgenţă a Guvernului nr. 37/2008  privind 
reglementarea unor măsuri financiare în domeniul bugetar
	Nr.

crt.
	Textul iniţial
	Textul propus 

(Autorul amendamentului propus)
	Motivarea amendamentului propus

	1.
	     Art. 19. – Alineatele (3) şi (5) ale articolului 1 din Ordonanţa Guvernului nr. 9/1996 privind îmbunătăţirea sistemului de finanţare a instituţiilor publice de cultură finanţate din venituri extrabugetare şi alocaţii de la bugetul de stat sau de la bugetele locale, a sistemului de salarizare a personalului din aceste instituţii, precum şi îmbunătăţirea salarizării personalului din instituţiile şi activităţile cu profil cultural, publicată în Monitorul Oficial al României, Partea I, nr. 21 din 30 ianuarie 1996, aprobată cu modificări şi completări prin Legea nr. 86/1996, cu modificările şi completările ulterioare, se modifică şi vor avea următorul cuprins:
     „(3) Alocaţiile de la bugetul de stat sau de la bugetele locale, după caz, pentru finanţarea instituţiilor publice prevăzute la alin. (1) se stabilesc în raport cu obligaţiile sau cu programele ce urmează a fi realizate de către acestea.

………………………………………………………..

     (5) Bugetele de venituri şi cheltuieli ale instituţiilor publice prevăzute la alin. (1) se aprobă ca anexe la bugetele ordonatorilor de credite.”
	Articolul 19 se abrogă.
(Amendament propus de Comisiile pentru cultură din Senat şi din Camera Deputaţilor)
	Abrogarea este justificată prin consecinţele negative pe care le are aplicarea textului în cauză: Potrivit prevederilor alin. (1) ale art. 63 din Legea  nr. 500/2002  privind finanţele publice, „Instituţiile publice pot folosi, pentru desfăşurarea activităţii lor, bunuri materiale şi fonduri băneşti primite de la persoanele juridice  şi fizice, sub formă de donaţii  şi sponsorizări, cu respectarea dispoziţiilor legale”. Aceste fonduri extrabugetare pot creşte bugetele instituţiilor publice, oferind o mobilitate bugetară ce se înscrie într-un cadru legal.  În condiţiile în care bugetele de venituri şi cheltuieli ale instituţiilor publice de cultură se aprobă ca anexe la Bugetul Ministerului Culturii şi Cultelor, ne vom afla în situaţia în care nu se vor putea respecta prevederile art. 63 din Legea nr. 500/2002 privind finanţele publice.

